《咏史》
明代·郑懋纬

仲连蹈东海，子房托赤松。奇策既已奏，何不终三公。

富贵固所愿，明哲在保躬。文叔为天子，羊裘潜孤踪。

轩冕世所艳，宁甘富川翁。念彼千载人，抗志罕所同。

冥鸿自高飞，焉能羁樊笼。

作者简介：郑懋纬，字承聚。南海人。明神宗万历三十八年（一六〇一）进士。授江西新淦县尹。卒于任。清温汝能《粤东诗海》卷四四有传。